open-index/open-wikipedia-markdown huggingface dataset:
Super Mario 3D World

**Super Mario 3D World** (japaniksi:スーパー マリオ 3D ワールド), *Sūpā Mario Surī Dī Wārudo*) on Nintendo EAD Tokyon kehittämä ja Nintendon julkaisema tasohyppelypeli. Peli julkistettiin E3 2013 -pelimessuilla ja julkaistiin Wii U:lle marraskuussa 2013.

Peli tuotiin myös Nintendo Switch konsolille 12. helmikuuta 2021, joka sisältää alkuperäisen pelin lisäksi co-op tilan ja Bowser's Fury lisäpelin.

## Pelaaminen
Peli on *[[Super Mario 3D Land]]in* seuraaja, ja pelit muistuttavat toisiaan huomattavasti. *Super Mario 3D Worldissa* yhdistyvät vapaa 3D-ohjaus ja eteenpäin vierivä 2D-tyyli. Pelihahmoksi voi valita Marion, Luigin, Prinsessa Peachin tai Toadin. Kaikilla hahmoilla on oma erikoiskykynsä: Mario on perushyvä kaikessa, Luigi hyppää korkealle, Prinsessa Peach voi leijua ilmassa vähän matkaa ja Toad juoksee kovaa. Pelissä on yksinpelitila, jossa peliä voi pelata joko televisiosta tai GamePad-peliohjaimesta. Pelissä on myös moninpelitila, joka muistuttaa paljon *[[New Super Mario Bros. Wii]]n* moninpeliä. Korkeintaan neljä pelaajaa voi pelata yhtä aikaa, ja he voivat kantaa sekä heitellä toisiaan. Kun ottaa laatikosta lisävoiman, niitä tulee niin monta kuin pelaajia on. Kaikilla on yhteiset lisäelämät. Aina kun yksi pelaaja kuolee, hän ilmestyy uudelleen kuplan sisällä. Jos kaikki pelaajat kuolevat yhtä aikaa, palataan karttavalikkoon.

*Super Mario 3D Worldissa* on pelattavana myös viides hahmo, Rosalina, joka on tuttu *[[Super Mario Galaxy]]* ja *[[Super Mario Galaxy 2]]* -peleistä sekä Mario kartista. Rosalina hyppää yhtä korkealle kuin Luigi ja voi kayttää ”spin attack” -voimaa. Toisin kuin muut hahmot, Rosalina ei ole alusta asti pelattavana, vaan se on erikseen avattava. 

Pelissä on kahdeksan maailmaa, niin kuin useimmiten muissakin Mario-peleissä, sekä neljä bonusmaailmaa, jotka voi avata vasta, kun pelin loppuvastus on voitettu. 

*Super Mario 3D Worldissa* on uusia lisävoimia. Ensimmäinen uusi lisävoima on kissankello, jonka otettuaan pelaaja muuttuu kissaksi ja voi raapia vihollisia ja kiipeillä seinillä. Toinen uutuus on tuplakirsikka, jonka avulla pelaaja voi monistaa itseään ja aiheuttaa moninkertaista vahinkoa. Muita uusia lisävoimia on tykkilaatikko, jolla voi ammuskella vihollisia ja valolaatikko, jolla voi tuhota kummitusvihollisia.

Peli hyödyntää Wii U:n GamePad-ohjamen kosketusnäyttöä ja mikrofonia. Pelaaja pystyy näyttöä koskettelemalla pitämään vihollisia paikoillaan ja löytämään salaisuuksia sekä puhaltamaan erilaisia objekteja. *Super Mario 3D World* sisältää myös salaisen pelin, *Luigi Bros.*in, jota pääsee pelaamaan, jos on *New Super Luigi U*-pelistä tallennus Wii U:lla.

## Juoni
Mario, Luigi, Prinsessa Peach ja Toad kävelevät ulkona, kunnes he huomaavat mysteerisen putken. Sieltä tulee ulos keiju, Sprixie Princess, joka selittää, että Bowser on kaapannut hänen ystävänsä. Yhtäkkiä Bowser tulee putkesta ja kidnappaa hänet. Mario, Luigi, Peach ja Toad lähtevät perään.

## Vastaanotto

*Super Mario 3D World* sai myönteisen vastaanoton. IGN antoi pelille 9.6/10, Eurogamer 10/10, *[[Edge (lehti)|Edge]]* 9/10. ja GameSpot myös 9/10

## Lähteet

## Aiheesta muualla
*Pelin viralliset kotisivut
FallenHall

**FallenHall** on espanjalainen epic/sinfoninen metallia soittava yhtye.

## Jäsenet
* Jakob Ramirez - kitara (2010-)

### Entiset jäsenet
* Abel "Biluxo" Artiles - basso (2010-2013)
* Abigail Recio - laulu (2010-2012)
* Jorge Alfonso - kosketinsoittimet (2012)
* Gabriel Caballero - kosketinsoittimet (2010-2012)
* Sandro Sánchez - kitara (2010-2012)
* Juan Monzón - laulu (2010-2014)
* Mari Carmen Ortiz - laulu (2010-2014)
* Rhay Shuaben - kitara (2013-2014)
* Nicolás Navas - basso (2013-2014)
* Alex Santana - rummut (2010-2014)

## Julkaisut
### Insula Invicta (2013)
# Asedio + Insula Invicta
# Milites Templi
# Sobre Espadas y Estandartes
# Jericó
# Sacrifice
# Under The Shadow of The Black Sun

## Aiheesta muualla
* Myspace
* Facebook
* Youtube
* Grooveshark
* Under The Shadow of The Black Sun (official music video)
Mizuna

**Mizuna** (*Brassica rapa var. japonica/nipposinica*) on nauriin lajikeryhmä, jonka lehtiä käytetään salaatteihin ja muhennoksiin. Sen lehti on liuskoittunut, koristeellinen. Mizunaa on ryhdytty kasvattamaan myös Suomessa.Mizunaa on kasvatettu joitakin vuosia Yhdysvalloissa ja aiemmin Kaukoidässä.

## Lähteet

## Aiheesta muualla
Bis(2-kloorietyyli)metyyliamiini

**Typpisinappikaasu**, *mekloretamiini*, *kloorimetiini*, *mustiini*, *mustargen* tai *MSG* (C5H11Cl2N)  on taistelukaasu ja kemiallinen ase. Se kehitettiin rikkisinappikaasusta vuonna 1935. Aineen havaittiin lamaavan valkosolujen tuotantoa, ja otettiin siitä syystä käyttöön syöpälääkkeenä veritautien kuten leukemian hoidossa. Ensimmäinen leukeemisen syövän hoidossa käytetty lääkeaine oli arseeni, käytössä vuodesta 1865.

Lääkityskäytössä syöpälääkkeenä, kiinteänä suolona eli hydrokloridina ollut aine liuotettiin nestemäiseksi. Sen jälkeen se injisoitiin iv.-ruiskeena laskimosuoneen. Määrä oli ollut ainakin 60-luvulla seuraavanlainen: 0,1 mg/hoidettavan henkilön painokilo. Lääkkeen ruiskuttaminen tapahtui 4:nä perättäisenä päivänä, sekä mahdollisesti tämän kuurin uusinta tapahtui 1 kk:n kuluttua edellisestä.

Lääkityskäytössä, aineen vaikutus perustui siihen, että mustiini vaikuttaa kaikkein voimakkaimmin nopeasti jakautuviin soluryhmiin ja etenkin solutumaan. Pahanlaatuiset eli malignit solut, kuten syöpäsolut ovat juuri tällaisia. Viiteryhmältään typpisinappikaasu kuuluu alalajiin, nimeltä alkyloivat aineet.

Lääkkeenä käytettäessä typpisinappikaasun haittavaikutuksia ovat olleet kollapsit (lähde ei määrittele sitä, onko kyseessä pyörtyminen vai verenkierron häiriintyminen), vaikea ripulointi, sekä luuytimeen, imusolmukkeisiin ja maksaan sekä pernaan kohdistuvia vaurioita. Verisuoni-infektio saattoi olla sekin mahdollista tulehduksen myötä.

Myöhempänä mustiinia käytettiin osana MOPP -yhdistelmähoitoa. Lyhenteiden nimiyhdistelmä tarkoittaa: *Mustargen-Oncovin-Prednison-Procarbatzine*.

Kloorimetiinin kemiallinen kaava on C5H11Cl2N, moolimassa 156,054&nbsp;g/mol ja CAS-numero 51-75-2. Kemiallisessa sodankäynnissä yhdisteestä käytetään tunnusta **HN2** ja nimeä **bis(2-kloorietyyli)metyyliamiini**.

## Muita typpisinappikaasuja
* HN1: bis(2-kloorietyyli)etyyliamiini (CAS 538–07–8)
* HN3: tris(2-kloorietyyli)amiini (CAS 555–77–1)

## Lähteet
* Vartiainen, Ilmari: *Lääkeaineoppi – Farmakologia*. s. 178 & 180. 7. uusittu p., Helsinki SHKS, WSOY 1960
* *Therapia Fennica 1974* (TF-74). S. 1006–1007, Helsinki, Lääketieteenkandidaattiseura ry. 1977 

### Viitteet

## Aiheesta muualla
*Medicina.fi: Kasvainten kemoterapia, Kloorimetiini  (pdf)
*PubChem: Mechlorethamine 
*DrugBank: Mechlorethamine 
*Kyoto Encyclopedia of Genes and Genomes (KEGG): Chlormethine 
*ChemBlink: Chlormethine
Fania Marinoff

**Fania Marinoff** ( ) (20. maaliskuuta 1890 Odessa, Venäjän keisarikunta (nyk. Ukraina) – 17. marraskuuta 1971) oli yhdysvaltalainen näyttelijä.

## Ura
Marinoff näytteli sivu- ja päärooleja kymmenissä Broadway-näytelmissä vuosina 1903–1937 ja kahdeksassa yhdysvaltalaisessa mykkäelokuvassa vuosina 1914–1917.

## Elämä
Marinoff oli nuorin 13 sisaruksesta. Hän lähti Yhdysvaltoihin jo lapsena vanhemman veljensä Louisin kanssa, jonka kanssa hän asui siihen asti, kunnes hän noin 14-vuotiaana liittyi kiertävään teatteriseurueeseen. Hän avioitui Carl Van Vechtenin kanssa 1914. He olivat tutustuneet kaksi vuotta aiemmin, ja avioliitto kesti yli 50 vuotta huolimatta juoruista, joiden mukaan Van Vechten olisi ollut homoseksuaali. Marinoff kuoli Englewoodissa New Jerseyssä keuhkokuumeeseen.

## Aiheesta muualla
* 
* Internet Broadway Database
* Valokuva
Pantterietana

**Pantterietana** eli vanhemmalta nimeltään **jättietana** (*Limax maximus*), on isokokoinen Suomessakin harvinaisena esiintyvä harjaetanoihin kuuluva etanalaji. Se sekoitetaan usein sille läheistä sukua olevaan, huomattavasti yleisempään ja harmittomaan ukkoetanaan (*Limax cinereoniger*) tai haitalliseen puutarhatuholaiseen espanjansiruetanaan (*Arion vulgaris*). Harmiton pantterietana ei aiheuta tuhoja puutarhassa vaan elää lahonneella kasviravinnolla. Se voi kyllä myös ruokailla raadoilla.

## Koko ja ulkonäkö
Pantterietana voi kasvaa noin 10–20&nbsp;cm:n pituiseksi. Se on pohjaväriltään vaaleanruskeasta -harmaaseen selän ja kylkien ollessa ”leopardikuvioiset” eli selvärajaisten, muodoltaan epäsäännöllisten mustien laikkujen kirjomat. Joskus laikut voivat muodostaa juovia tai puuttua lähes täysin. Myös miltei yksivärisen tummia yksilöitä on olemassa. Muodoltaan pantterietana on ehkä sukulaistaan ukkoetanaa hoikempi. Kilpi on aina laikullinen, ei koskaan juovikas, takareunastaan teräväkärkinen ja siinä on sormenjälkeä muistuttava uurrekuvio. Hengitysaukko on eläimen oikealla kyljellä kilven takaosassa. Selkäpuolen harjanne ulottuu peräpään kärjestä selän takimmaisen kolmanneksen verran eteenpäin. Antura on yksivärisen vaalea ja eläimen tuottama lima sitkeää ja kirkasta.

## Levinneisyys
Pantterietanaa tavataan Euroopassa, Pohjois-Afrikassa ja Lähi-idässä. Vieraslajina se on levinnyt myös Pohjois- ja Etelä-Amerikkaan, Havaijille, Australiaan ja Uuteen-Seelantiin. Suomeen se on levinnyt 1800-luvun loppupuolella, ja nykyisin esiintymiä on ainakin Ahvenanmaalla ja Turun saaristossa sekä Turun, Tampereen, Helsingin, Espoon, Rauman ja Uudenkaupungin seuduilla.

## Elinympäristö ja elintavat
Toisin kuin sukulaisensa ukkoetana, pantterietana on kulttuuriympäristöjen asukki, jonka tyypillisiä elinpaikkoja ovat esimerkiksi puistot, puutarhat ja hautausmaat. Laji on aktiivinen lähinnä iltahämärissä ja yöllä ja piilottelee päivisin oksien tai muun suojan alla. Pilvisellä säällä etanat saattavat innostua liikkumaan myös päivällä. Ravinnokseen ne syövät lahoavaa kasvimateriaalia, mutta eläinperäisellä ravinnolla, kuten muilla etanoilla ja raadoilla, saattaa olla oletettua suurempi merkitys.

Pantterietanalla on mahdollisesti hajuaistiin perustuva kyky löytää suoraa reittiä pitkin takaisin suojapaikkaansa.

Parittelu tapahtuu loppukesällä tai syksyllä. Parittelussa pantterietanat roikkuvat oksasta limasäikeen varassa. Usein toinen etana laskeutuu ensin ja toinen ensimmäisen tuottamaa limasäiettä pitkin. Yksi etana tuottaa elämänsä aikana 650–850 munaa, jotka se munii 50–130 kerrallaan. Munat kuoriutuvat kuukauden kuluessa ja poikaset ovat täysikasvuisia vuotta myöhemmin. Pantterietana voi elää 2–3 vuotta.

Pantterietanan saalistajia luonnossa ovat ainakin maakiitäjäiset (*Carabidae*) ja siili (*Erinaceus europaeus*).

## Lähteet

## Aiheesta muualla
*Laji.fi: Pantterietana (''Limax maximus'')
*Ötökkätieto: Pantterietana (''Limax maximus'')
Estádio Nacional Mané Garrincha

**Estádio Nacional Mané Garrincha** on monikäyttöstadion, joka sijaitsee Brasilian pääkaupungissa Brasíliassa. Stadion otettiin käyttöön vuonna 1974 ja sen yleisökapasiteetti on 71&nbsp;418. Stadion on saanut nimensä edesmenneen brasilialaisen jalkapalloilija Garrinchan mukaan.

Stadionia käytetään pääasiallisesti jalkapallossa ja se toimiikin kaupungin jalkapalloseura Brasília Futebol Cluben kotikenttänä. Se toimi myös yhtenä pelikenttänä vuoden 2013 Maanosaliittojen cupissa sekä vuoden 2014 MM-kilpailuissa.

## Lähteet
Westerveld

**Westerveld** () on kunta Alankomaissa Drenthen provinssissa. Kunnan pinta-ala on 282,74 km² ja kunnassa on 19&nbsp;095 asukasta (31.12.2012), joten asukastiheys on 68 as./km².

## Lähteet

## Aiheesta muualla

* Kunnan sivut
Haastaja (albumi)

**Haastaja** on Jontte Valosaaren debyyttialbumi, joka julkaistiin 26. huhtikuuta 2013. Se nousi parhaimmillaan Suomen virallisen albumilistan 29. sijalle. Albumilta julkaistiin singleinä kappaleet "Jos mä oisin sun mies" ja "Haastaja". Albumia työstettiin Los Angelesissä tuottaja MGI:n studiolla, joka vastasi koko albumin tuotannosta. Albumin ensimmäinen kappale "Tuleen" viittaa Valosaaren aikaisempaan työhön palomiehenä. Siitä julkaistiin musiikkivideo kesäkuussa 2013.

## Kappaleet

Lisäksi Spotifyssä bonus-kappale "Jos mä oisin sun mies (Trap remix) (mukana Brädi)".

## Lähteet
Alastomat ja kuolleet

**Alastomat ja kuolleet** () on Norman Mailerin  esikoisromaani. Se perustuu löyhästi kirjailijan toisen maailmansodan aikaisiin kokemuksiin. Raoul Walsh on vuonna 1958 ohjannut kirjasta elokuvan *[[Alastomat ja kuolleet (elokuva)|Alastomat ja kuolleet]]*.

Kirjan tapahtumat sijoittuvat Oseanian saarelle, jossa amerikkalaiset joukot taistelevat Japanin joukkoja vastaan. Kirja kuvaa sekä sotaa kokonaisuudessaan että kutakin sotilasta yksilönä.

## Vastaanotto
Kirja herätti ilmestyttyään paljon keskustelua. Se sisältää runsaasti rohkeata arvostelua ja sitä pidettiin brutaalina ja karkeana. Nuoren veteraanin sanottiin ”oksentavan maailmalle sotakokemuksensa”. Kirja nousi hetkessä bestseller-listojen kärkeen, ja sitä kehuivat monet arvostetut lehdet, kuten *[[The Guardian]]*, *[[The Times]]* ja *[[Newsweek]]*.

Suomessa *[[Helsingin Sanomat]]* sanoi teoksen olevan suurisuuntaisin ja täydellisin amerikkalainen yritys päättyneen sodan esittämiseksi ja vertasi sitä Dos Passoksen, Ernest Hemingwayn ja Erich Maria Remarquen teoksiin. *[[Ilta-Sanomat|Ilta-Sanomien]]* mukaan teos on ”korkealuokkaisinta kertomataidetta, mitä nykyamerikkalaisella kirjallisuudella on tarjottavanaan”.

## Lähteet
ATLAST

**ATLAST** (lyhenne sanoista **Advanced Technology Large-Aperture Space Telescope**) on Space Telescope Science Instituten ehdotus NASAn uuden sukupolven avaruusteleskoopiksi. ATLAST pystyisi tekemään havaintoja ultravioletin, näkyvän valon ja lyhytaaltoisen infrapunasäteilyn aallonpituuksilla. Se toimisi seuraajana Hubble- ja mahdollisesti myös James Webb -avaruusteleskoopeille. ATLAST sijoitettaisiin Maan ja Auringon Lagrangen pisteeseen L2.

ATLASTin ehdotettuja tutkimuskohteita olisivat eksoplaneetat (erityisesti maankaltaiset ja mahdollisesti elämää ylläpitävät), juuri muodostumassa olevat tähdet sekä pimeä aine. Ehdotuksessa ATLASTin olisi tarkoitus olla toiminnassa ennen vuotta 2035.

## Tekniset tiedot
ATLASTin pääpeili olisi halkaisijaltaan 8-16 metrin kokoinen. Kahdessa tärkeimmässä suunnitelmassa ATLASTin rakenteeksi esitetään 8 ja 16 metrin kokoisia peilejä. Kolmannessa suunnitelmassa pääpeilin halkaisija olisi 9,2 metriä. Näin teleskoopin herkkyys olisi jopa 2&nbsp;000 kertaa Hubblea ja resoluutio 5-10 keraa JWST:tä korkeampi.

Kuten Hubble ja JWST, ATLAST saisi virtansa aurinkopaneeleista. Sen osat olisivat modulaarisia sekä korjattavia ja vaihdettavissa kiertoradalta. Toistaiseksi ihminen ei ole voinut matkustaa niin kauas avaruuteen (1,5 miljoonaa kilometriä, kaukana Kuun kiertoradan takapuolella) mutta teleskoopin tullessa käyttöön tämä voi olla mahdollista.

## Katso myös
*James Webb -avaruusteleskooppi

## Lähteet
Michael Blake

**Michael Lennox Blake** (5. heinäkuuta 1945 Fort Bragg, Pohjois-Carolina, Yhdysvallat – 2. toukokuuta 2015 Tucson, Arizona, Yhdysvallat) oli yhdysvaltalainen kirjailija ja käsikirjoittaja, jonka tunnetuimpia teoksia on  *Tanssii susien kanssa*. Hän teki siitä käsikirjoituksen Kevin Costnerin ohjaamaan samannimiseen elokuvaan (1990), ja Blake sai Oscarin parhaasta sovitetusta käsikirjoituksesta.

Toinen Blaken suomennettu teos on *Valkoisen miehen tie* (2002).

## Teokset
; Suomennetut teokset
**Tanssii susien kanssa*, 1991 (*Dances With the Wolves*, 1988)
**Valkoisen miehen tie*, 2002 (*The Holy Road*, 2001)

;Suomentamaton kaunokirjallisuus
**Airman Mortensen*, 1991
**Marching to Valhalla*, 1996

;Muut
* *Like a Running Dog*, 2002 omaelämäkerta
* *Indian Yell*, 2006
* *Twelve the King*, 2009

## Lähteet

## Aiheesta muualla
*
Inter-National-League

**Inter-National-League** oli jääkiekkoliiga, jota pelattiin Itävallassa ja Sloveniassa. Itävaltalaiset ja slovenialaiset joukkueet perustivat sarjan vuonna 2012. Seuraavana vuonna sarjaan otettiin mukaan myös italialaisia joukkueita. Italialaisjoukkueiden osallistuminen sarjaan jäi kuitenkin yhden kauden mittaiseksi. Kaudella 2014–2015 sarjassa pelasi kuusi joukkuetta Itävallasta ja kuusi Sloveniasta. Sarja muuttui kaudesta 2016–2017 eteenpäin pelattavaksi uudella nimellä Alps Hockey League.

## Joukkueet 2015–2016
Ernst Reuter

**Ernst Reuter** (29. heinäkuuta 1889 Apenrade – 30. syyskuuta 1953 Länsi-Berliini) oli saksalainen sosiaalidemokraattinen poliitikko, joka toimi Länsi-Berliinin pormestarina kylmän sodan alkuvaiheessa vuosina 1948–1953.

Reuter liittyi Saksan sosiaalidemokraattiseen puolueeseen (SPD) vuonna 1912. Ensimmäisen maailmansodan aikana hän palveli Saksan armeijassa ja jäi 1916 venäläisten sotavangiksi. Venäjällä hän liittyi vallankumouksen jälkeen bolševikkeihin ja toimi vuonna 1918 komissaarina Volgan saksalaisten sosialistisessa neuvostotasavallassa. Reuter palasi Saksaan sodan jälkeen ja hänestä tuli Saksan kommunistisen puolueen Berliinin-sihteeri. Hän kuitenkin irtaantui kommunismista ja liittyi takaisin sosiaalidemokraatteihin vuonna 1922. Hänet valittiin 1926 Berliinin kaupunginvaltuustoon, 1931 Magdeburgin pormestariksi ja 1932 valtiopäiväedustajaksi.

Natsien valtaannousun yhteydessä Reuter pidätettiin ja hän lähti vuonna 1935 maanpakoon, aluksi Englantiin. Toisen maailmansodan aikana hän asui Turkissa ja toimi Ankaran yliopistossa julkisen hallinnon professorina. Sodan jälkeen Reuter palasi vuonna 1946 Berliiniin ja osallistui SPD:n uudelleenperustamiseen. Hänet valittiin vuonna 1947 koko Berliinin pormestariksi, mutta Neuvostoliitto ei hyväksynyt valintaa eikä Reuter astunut virkaan. Kun kaupunki jakautui seuraavana vuonna täydellisesti kahtia, hän ryhtyi kuitenkin toimimaan pormestarina Länsi-Berliinissä. Reuter toimi länsiberliiniläisten henkisenä johtajana Berliinin saarron aikana ja saavutti laajan arvovallan myös kaupungin ulkopuolella. Hän piti 9. syyskuuta 1948 valtiopäivätalon edustalla 300&nbsp;000 ihmisen yleisön edessä kuuluisan puheen, jossa hän pyysi ulkomaailman apua Länsi-Berliinille sanoen ”*Maailman kansat! Katsokaa tätä kaupunkia!*”

Reuter kuoli virassa ollessaan vuonna 1953. Hänen mukaansa on nimetty Ernst-Reuter-Platz Berliinissä.

## Lähteet

## Aiheesta muualla
Titanic II

**Titanic II** voi tarkoittaa ainakin seuraavia asioita:

* ''Titanic II'', vuoden 2010 elokuva
* Titanic II, suunnitteilla oleva valtamerialus

## Katso myös
* Titanic
Norsk Telegrambyrå

**Norsk Telegrambyrå** (NTB, engl. Norwegian News Agency) on suuri norjalainen uutistoimisto. Se perustettiin yksityisenä palveluna vuonna 1867.

## Lähteet

## Aiheesta muualla
* NTB:n sivusto
Titanic II (alus)

**Titanic II** on suunniteltu *[[RMS Titanic]]iin* perustuva valtamerialus. Ulkoa, vesirajan yläpuolelta tarkasteltuna laivan on tarkoitus näyttää mahdollisimman identtiseltä esikuvansa kanssa. Hitsatun rungon lisäksi suurimmat erot löytyvät vesirajan ja kannen alta: Neljä metriä leveämpi ja uudelleen muotoiltu runko tarjoavat paremman energiatehokkuuden lisäksi ylimääräistä vakautta – keulapotkurit parempaa ohjattavuutta. Voimanlähteeksi on suunniteltu neljää Wärtsilän dieselmoottoria, joista kaksi 12-sylinteristä 12V46F-moottoria tuottaisi kumpikin 14 400 kW:n (19 300 hevosvoiman) ja kaksi 8-sylinteristä 8L46F-moottoria kumpikin 9 600 KW:n (12 900 hevosvoiman) tehot. Uuden aluksen bruttovetoisuudeksi on suunniteltu 56 000 bruttorekisteritonnia, kun se alkuperäisessä oli 46 000 brt.

Alus tullaan myös varustamaan uusimmilla navigointi- ja turvallisuusjärjestelmillä. Alukseen rakennettaisiin alkuperäisestä poiketen C- ja D-kansien väliin ylimääräinen "turvallisuuskansi", johon sijoitettaisiin 18 pelastusvenettä. Alkuperäisen Titanicin mukaan alukseen tulisi kolme matkustajaluokkaa.

Alus on tarkoitus rakentaa CSC Jinlingin telakalla Kiinassa. Neitsytmatkan oli alun perin määrä tapahtua vuonna 2018 Kiinan Jiangsusta Arabiemiraattien Dubaihin. Hankkeen vetäjänä toimii australialainen miljonääri Clive Palmer omistamansa Blue Star Line -varustamon kautta.

Titanic II:n oli määrä valmistua vuoteen 2018 mennessä, mutta rakennustyöt keskeytettiin vuonna 2015. Vuoden 2024 maaliskuussa uutisoitiin, että rakentaminen aloitettaisiin 2025 ja että neitsytmatka tapahtuisi kesäkuussa 2027.

*Titanic II*:n suunnittelusta vastaa suomalainen Deltamarin.

## Lähteet

## Aiheesta muualla
* Titanic II kotisivu 
* Blue Star Line
Vincent Lübeck

**Vincent Lübeck nuorempi** (syyskuu? 1654, Paddingbüttel, Dorum, Land Wursten – 9. helmikuuta 1740, Hampuri) oli saksalainen säveltäjä, urkuri ja musiikinopettaja. 

Musiikillisen koulutuksensa hän sai ainakin isältään Vincent Lübeck vanhemmalta, joka toimi urkurina Flensburgissa. Lübeckin samanniminen isä toimi urkurina Flensburgin Mariankirkossa, mutta kuoli poikansa syntymävuonna. Isän seuraajasta, Caspar Förckelrathsta (k. 1683), tuli nuoren Vincentin urkuopettaja ja myös isäpuoli.

Vuonna 1675 Vincent Lübeck nuorempi sai paikan urkurina Stadesta, jossa toimi vuoteen 1702 asti; hänen työvälineenään oli Arp Schnitgerin vuonna 1679 rakentamat urut. Lübeckin seuraavana työpaikkana oli kuolemaan asti Hampurin Nikolauksenkirkko, jossa hänellä oli sielläkin käytössään Schnitgerin rakentama soitin. Suureen maineeseensa nähden Lübeckiltä on tallella vain vähän sävellyksiä, ja niistäkin osaa pidetään hänen samannimisen poikansa tekeminä.

## Teokset  (valikoima)

### Urkuteokset
* Preludi ja fuuga C-duuri, LübWV 10
* Preludi ja fuuga c-molli, LübWV 6
* Preludi ja fuuga d-molli, LübWV 11
* Preludi ja fuuga E-duuri, LübWV 7
* Preludi ja fuuga F-duuri, LübWV 8
* Preludi ja fuuga G-duuri, LübWV 9
* Preludi ja fuuga g-molli, LübWV 12
* *Ach wir armen Sünder*, LübWV *deest*
* *Ich ruf zu dir, Herr Jesu Christ*, LübWV 13
* *Nun lasst uns Gott, dem Herren*, LübWV 15

### Kosketinsoitinteokset
* *Clavier Uebung bestehend im Praeludio, Fuga, Allemande, Courante, Sarabande und Gigue als auch einer Zugabe von dem Gesang Lobt Gott ihr Christen allzugleich in einer Chaconne...*. [Hamburg], anno 1728

### Vokaaliteokset
* *Es ist ein großer Gewinn, wer gottselig ist* altolle, tenorille, bassolle, neljälle ripienistille, kahdelle oboelle, fagotille (dulzianille), kahdelle viululle, kahdelle viola da gamballe ja continuolle, Walker L0112; sävelletty Tanskan kuningatar Ulrika Eleonoran hautajaisiin ja päivätty 10.–14. marraskuuta 1693
* *Gott, wie dein Name* altolle, tenorille, bassolle, kolmelle viululle ja continuolle, Walker L0113
* *Hilff deinem Volck* sopraanolle, altolle, tenorille, bassolle, fagotille (dulzianille), kahdelle viululle, kahdelle viola da gamballe ja continuolle, Walker L0114
* *Ich hab hier wenig guter Tag* neljälle lauluäänelle, kahdelle oboelle, fagotille (dulzianille), kahdelle viululle, kahdelle viola da gamballe ja continuolle, Walker L0115; sävelletty Tanskan kuningatar Ulrika Eleonoran hautajaisiin ja päivätty 10.–14. marraskuuta 1693
* *Willkommen süsser Bräutigam* kahdelle lauluäänelle, kahdelle viululle ja continuolle

## Lähteet

## Aiheesta muualla
*
Bureau Veritas

**Bureau Veritas** on maailmanlaajuisesti toimiva testaus-, tarkastus- ja sertifiointipalveluja tarjoava yritys. Merenkulun alalla se tunnetaan luokituslaitoksena. Bureau Veritaksella on kahdeksan eri liiketoiminta-aluetta. Sen kaikkea toimintaa yhdistää vaatimuksenmukaisuuden arviointi laadun, ympäristön, työturvallisuuden ja terveyden sekä yhteiskuntavastuun alueilla.

Bureau Veritas perustettiin Antwerpenissä vuonna 1828. Aluksi yritys toimi nimellä *Bureau de Renseignements pour les Assurances Maritimes* mutta Bureau Veritas -nimi otettiin käyttöön jo 1829. Vuonna 1833 pääkonttori siirrettiin Pariisiin, Ranskaan. Nykyään konsernin pääkonttori sijaitsee Neuilly-sur-Seinessä, lähellä Pariisin La Défence-aluetta. 
Suomessa Bureau Veritaksen ensimmäinen laivatarkastusten toimipaikka avattiin Turkuun vuonna 1858.

Bureau Veritas listautui Pariisin Euronext-pörssiin lokakuussa 2007 (pörssitunnus BVI). Bureau Veritaksen suurin osakkeenomistaja on Wendel Group (40,5%).

Vuoden 2014 lopussa Bureau Veritaksella oli 140 maassa 1 400 toimipaikkaa ja sen palveluksessa työskenteli 66 500 henkilöä. 

## Lähteet

## Aiheesta muualla

*Bureau Veritas Finland kotisivu 

*Bureau Veritas group global website
Willy Burmester

**Carl Adolph Wilhelm ”Willy” Burmester** (16. maaliskuuta 1869 Hampuri – 16. tammikuuta 1933 Hampuri) oli saksalainen viulutaiteilija. Häntä pidettiin aikanaan opettajansa Joseph Joachimin jälkeen merkittävimpänä saksalaisena viulutaiteilijana. Vuosina 1892–1895 hän työskenteli Helsingissä Robert Kajanuksen orkesterin konserttimestarina.

Jean Sibelius omisti viulukonserttonsa alun pitäen Burmesterille. Aikataulut eivät kuitenkaan sopineet niin että Burmester olisi soittanut ensiesityksessä, joten konserton esitti Helsingin konservatorion viulunsoitonopettaja Viktor Nováček. Sibelius korjasi sävellystä ja tarjosi sitä uudestaan Burmesterin soitettavaksi. Kun esitysajankohta ei taaskaan sopinut, solistiksi astui Berliinin kuninkaallisen Hoviorkesterin (nyk. Staatskapelle Berlin) konserttimestari Karel Halíř. Burmester loukkaantui syvästi ja ilmoitti, ettei tule koskaan soittamaan sävellystä. Niinpä Sibelius omisti sen unkarilaiselle viulistille, silloiselle ihmelapselle Ferenc Vecseylle.

Burmesterin puoliso vuodesta 1894 oli Konrad ja Edvard Fazerin sisar pianisti Naëma Fazer.

Burmester kirjoitti omaelämäkerran *Fünfzig Jahre Künstlerleben* (1926).

## Lähteet
Noordenveld

**Noordenveld** () on kunta Alankomaissa Drenthen provinssissa. Kunnan pinta-ala on 205,32 km² ja kunnassa on 31&nbsp;035 asukasta (31.12.2012), joten asukastiheys on 151 as./km².

## Lähteet

## Aiheesta muualla

* Kunnan sivut
Penacho

**Penacho** (*esp. töyhtö*) on sulista valmistettu päähine. Myös muita koristeita, kultaa tai jalokiviä on saatettu käyttää sen valmistuksessa. Sen esikuvia voidaan nähdä luonnossa, jossa monilla linnuilla on päänsä päällä vastaavan tapainen koriste. Aikaisimmein penacho on saattanut osoittaa kantajansa statuksen yhteiskunnassa tai seremoniassa. Nykyään penachoja käytetään lähinnä esitysten ja juhlien - kuten karnevaalien - rekvisiittana.

## Katso myös
* Moctezuma
Greatest Remix Hits 1

**Greatest Remix Hits 1** on australialaisen laulajan Kylie Minoguen remixalbumi, joka alun perin julkaistiin Japanissa vuonna 1993. Albumi julkaistiin myöhemmin Australiassa vuonna 1997 uuden kansikuvan kanssa.

## Kappalelista

## Aiheesta muualla
*Kylie Minoguen virallinen sivusto
Oto

**Oto** voi tarkoittaa seuraavia:
*oto-intiaanit
*Oto Haščák, slovakialainen jääkiekkoilija
*oman toimensa ohella, oto

## Lähteet
Mythen

**Mythen** on kaksihuippuinen vuori Keski-Sveitsissä, Schwyzin kaupungin koillispuolella, Schwyzin kantonissa. Korkeampi huippu, *Grosser Mythen*, on 1&nbsp;898 metriä mpy. Matalampi huippu, *Kleiner Mythen*, sijaitsee isomman pohjoispuolella ja on 1&nbsp;811 metriä korkea.

Suhteellisen helpon saavutettavuuden sekä maantieteellisen sijainnin ansiosta Grosser Mythen on ollut tunnettu retkikohde 1800-luvun puolesta välistä alkaen. Vuorella käy vuosittain kesäisin noin 40&nbsp;000 retkeilijää, parhaimmillaan jopa 2&nbsp;000 henkilöä päivässä. Vuoren huipulla on ravintola, jota pitää retkeily-yhdistys (). 

Grosser Mythenille on rakennettu polku noin 1&nbsp;400 metrin korkeudesta Holzeggistä, jonne pääsee köysiradalla pohjoisesta Einsiedelnin suunnasta, Alpthalin Brunnista, tai polkuja ja teitä pitkin lounaasta Schwyzistä.

## Lähteet
*
* 

### Viitteet

## Aiheesta muualla
Lapsisinfonia

***Lapsisinfonia*** (), alkuperäisnimeltään *Berchtolds-Gaden Musick*, on wieniläisklassismin ajan kamarisävellys, jossa käytetään orkesterisoittimien rinnalla Berchtesgadener War -nimisen lelutehtaan leikkikalusoittimia. Muodoltaan *Lapsisinfonia* on kassaatio. Sävellys on peräisin noin vuodelta 1765, mutta nimi *Lapsisinfonia* on vasta vuodelta 1813.

*Lapsisinfonian* säveltäjästä ei ole täyttä varmuutta. Säveltäjänä on vanhastaan pidetty Joseph Haydnia, Michael Haydnia ja Leopold Mozartia, jopa W. A. Mozartia, mutta nykyään Edmund Angereria (1740–1794) pidetään todennäköisenä tekijänä.

Teoksessa on seitsemän osaa:

# *Marche*
# *Menuetto*
# *Allegro*
# *Menuetto*
# *Allegretto*
# *Menuetto*
# *Presto*

Usein esitetään vain 3., 4. ja 7. osa.

## Kirjallisuutta
* 

## Aiheesta muualla
* Kindersinfonie: Erstdruck 
* Edmund Angerer — Komponist der weltberühmten Kindersinfonie
Hayley Chapman

**Hayley Chapman** (s. 19. tammikuuta 1992 Balaklava) on australialainen pistooliampuja.

Vuonna 2008 Chapman voitti kultaa nuorten Kansainyhteisön kisoissa Intiassa. Hän sijoittui Lontoon olympialaisissa 2012 25 metrin pistoolissa 34:nneksi. Myös hänen valmentaja-isänsä, David Chapman on ampuja.

## Lähteet

## Aiheesta muualla
*Chapman Kansainvälisen Ampumaurheiluliiton sivuilla
Patrick Kaleta

**Patrick Kaleta** (s. 8. kesäkuuta 1986 Buffalo, New York) on yhdysvaltalainen jääkiekkoilija, joka pelaa NHL:ssä Buffalo Sabresin organisaatiossa. Ennen NHL-uraansa hän pelasi OHL:ssä Peterborough Petesin riveissä. Buffalo Sabres varasi hänet kuudennella kierroksella numerolla 176 .

## Ura
Kaletan ensimmäinen jääkiekkoseura oli Hamburg Hawks ja hän pelasi myös West Seneca Wingseissä. Vuonna 2002 Peterbourgh Petes varasi hänet OHL:n varaustilaisuudessa toisella kierroksella 31. pelaajana. Hän pelasi neljä kautta Peterbourgh’ssa saaden yhteensä 147 pistettä ja 460 jäähyminuuttia. Vuoden 2006 OHL:n pudotuspeleissä Kaleta oli merkittävässä roolissa tehtyään 8 maalia ja 10 syöttöä ja auttaen joukkueensa aina mestaruuteen asti.

Kaleta allekirjoitti ammattilaissopimuksen Buffalo Sabresin kanssa kesäkuussa 2006. Ensimmäisellä ammattilaiskaudellaan hän pelasi NHL:ssä seitsemän ottelua, joissa hänelle kertyi kaksi syöttöpistettä ja 21 rangaistusminuuttia. Suurin osa Kaletan kaudesta kului Buffalo Sabresin AHL-farmijoukkue Rochester Americansissa. Kaudesta 2007–2008 lähtien Kaleta on kuulunut Buffalon vakiopelaajiin.

Marraskuussa 2013 Buffalo Sabres siirsi pitkistä pelikielloista kärsineen Kaletan siirtolistalle.

## Pelityyli
Kaleta pelaa kovaa taklaten, ärsyttäen, välillä jopa sääntöjen rajamailla liikkuen. Kauden 2011–2012 alussa Kaleta kärsi neljän ottelun pelikiellon puskettuaan päällä Philadelphia Flyersin Jakub Voráčekia. Kaudella 2012–2013 Kaleta sai viiden ottelun pelikiellon taklattuaan selkään New York Rangersin Brad Richardsia. 

## Lähteet

## Aiheesta muualla
* Patrick Kaletan uratilastot Internet Hockey Databasessa
Guy Bäckman

**Guy Mikael Bäckman** (6. huhtikuuta 1940 Nauvo – 20. helmikuuta 2021 Turku) oli suomalainen yhteiskuntatieteilijä. Hän väitteli valtiotieteiden tohtoriksi vuonna 1969 Helsingin yliopistossa ja työskenteli 1960-luvulla sosiaaliministeriössä, Tilastollisessa keskustoimistossa sekä 1970-luvun alussa yliopettajana Svenska social- och kommunalhögskolanissa. Vuodesta 1976 hän oli Åbo Akademin sosiaalipolitiikan professori ja vuosina 1990–1993 taloudellis-valtiotieteellisen tiedekunnan dekaani. Hän tutki erityisesti sairaalapalvelusten käyttöä.

## Julkaisuja
* 1969 – Työikäiset miehet sairaalapalvelusten kuluttajina 
* 1984 – Psychosocial environment and health 
* 1987 – Yksilö, lähiympäristö ja terveys 
* 1999 – The enigma of health: The case of Japan

## Lähteet

## Aiheesta muualla
*
Vuoden 1962 jalkapallon maailmanmestaruuskilpailujen karsinnat

**Vuoden [[Jalkapallon maailmanmestaruuskilpailut 1962|1962 jalkapallon maailmanmestaruuskilpailujen]]** karsintoihin osallistui 56 maata, joista 14 pääsi mukaan Chilessä pelattavaan MM-turnaukseen. Isäntämaa Chile ja hallitseva mestari Brasilia pääsivät MM-kilpailuihin ilman karsintaa.

## Eurooppa
### UEFA:n Lohko 1

**Uusinta:**

Sveitsi selviytyi MM-kilpailuihin.

### UEFA:n Lohko 2

**Uusinta:**

Bulgaria selviytyi MM-kilpailuihin.

### UEFA:n Lohko 3

Länsi-Saksa selviytyi MM-kilpailuihin.

### UEFA:n Lohko 4

Ottelua Hollanti-Itä-Saksa ei pelattu.
Unkari selviytyi MM-kilpailuihin.

### UEFA:n Lohko 5

Neuvostoliitto selviytyi MM-kilpailuihin.

### UEFA:n Lohko 6

Englanti selviytyi MM-kilpailuihin.

### UEFA:n Lohko 7
#### 1.kierros

Israel selviytyi karsintojen 2.kierrokselle.

#### 2.kierros
 

Romania luopui, jolloin Italia selviytyi otteluitta karsintojen 3.kierrokselle.

Israel selviytyi karsintojen 3.kierrokselle.

#### 3.kierros

Italia selviytyi MM-kilpailuihin.

### UEFA:n Lohko 8

**Uusinta:**

Tšekkoslovakia selviytyi MM-kilpailuihin.

### UEFA:n Lohko 9

Espanja jatkokarsintaan CAF:n joukkuetta vastaan.

### UEFA:n lohko 10

Jugoslavia jatkokarsintaan CAF:n joukkuetta vastaan.

## Etelä-Amerikka
### CONMEBOL:n Lohko 1

Argentiina selviytyi MM-kilpailuihin.

### CONMEBOL:n Lohko 2

Uruguay selviytyi MM-kilpailuihin.

### CONMEBOL:n Lohko 3

Kolumbia selviytyi MM-kilpailuihin.

## Pohjois- ja Keski-Amerikka
### 1.kierros
#### CCCF:n/NAFC:n Lohko 1

Meksiko selviytyi 2. kierrokselle.

#### CCCF:n/NAFC:n Lohko 2

**Uusinta:**

Costa Rica selviytyi 2.kierrokselle.

#### CCCF:n/NAFC:n Lohko 2

Alankomaiden Antillit selviytyi 2. kierrokselle.

### 2.kierros

Meksiko jatkoon Etelä-Amerikan joukkuetta vastaan.

## Afrikka
### 1.kierros
#### CAF:n lohko 1
 

Molemmat maat luopuivat karsinnoista.

#### CAF:n lohko 2

**Uusinta:**

Marokko jatkoon UEFA:n joukkuetta vastaan arvonnan perusteella.

#### CAF:n lohko 3

Ghana selviytyi toiselle kierrokselle.

### 2. kierros

Marokko selviytyi jatkoon UEFA:n joukkuetta vastaan

## Aasia
### AFC:n lohko

Etelä-Korea selviytyi jatkoon UEFA:n joukkuetta vastaan.

### CAF:n ja UEFA:n karsinta

Espanja selviytyi MM-kilpailuihin.

## UEFA:n ja AFC:n karsinta

Jugoslavia selviytyi MM-kilpailuihin.

## CONMEBOL:N ja CONCACAF:n karsinta

Meksiko selviytyi MM-kilpailuihin.

## Lähteet
*RSSSF Viitattu 16.6.2013 
*RSSSF Viitattu 21.4.2013
Meppel

**Meppel** () on kunta ja kaupunki Alankomaissa Drenthen provinssissa. Meppelin pinta-ala on 57,03 neliökilometriä ja 
siellä oli 32&nbsp;721 asukasta vuoden 2012 lopulla. Kaupungin asukastiheys on 574 as./km².

## Lähteet

## Aiheesta muualla
Miss Baker

**Miss Baker**istä (1957 Iquito, Peru – 29. marraskuuta 1984 Huntsville, Alabama, Yhdysvallat) tuli 28. toukokuuta 1959 - yhdessä Miss Ablen kanssa - ensimmäiset nisäkkäät jotka palasivat elossa NASAn tekemältä avaruuslennolta. Kyseinen Floridan Cape Canaveralistä lähtenyt, Jupiter IRBM:n tekemä lento saavutti lähes 500 kilometrin korkeuden, alkukiihdytyksen ollessa 38 geetä ja vauhdin yltäessä suurimmillaan noin 4,5 kilometriin sekunnissa. Lento kesti noin kuusitoista minuttia, josta yhdeksän minuuttia oli painottomuudessa. Lennon tarkoitus oli selvittää elävien olentojen elinmahdollisuuksia avaruudessa ja näin tasoittaa tietä ihmisten tuleville avaruuslennoille. Life Magazine huomioi Miss Bakerin tieteen eteen antamansa panoksen kansikuvalla 15. kesäkuuta 1959.

Lennon jälkeen Miss Baker sijoitettiin Naval Aerospace Medical Centeriin Pensacolaan, Floridassa. Vuodesta 1971 alkaen asuinpaikaksi muuttui U.S. Space & Rocket Center -museo, jossa se oli suuri suosikki erityisesti lapsivierailijoiden keskuudessa. Vain hieman yli 300-grammainen Miss Baker oli suvultaan kierteishäntäapinoihin kuuluva oravasaimiri.

Miss Baker kuoli lopulta 29. marraskuuta 1984 munuaisten vajaatoiminnan seurauksena. Se oli tuolloin 27-vuoden ikäisenä tiettävästi vanhin tunnettu saimiriapina. Miss Baker on haudattu U.S. Space & Rocket Center -museon sisäänkäynnin läheisyyteen, jossa sen hautakiven päältä löytyy usein vierailijoiden sinne jättämä banaani.

## Lähteet
Kevin Poulin

**Kevin Bureau-Poulin** (s. 12. huhtikuuta 1990 Montreal, Quebec) on kanadalainen uransa lopettanut jääkiekkoilija, pelipaikaltaan maalivahti.

## Ura
### Seurajoukkueura
Ennen ammattilaisuraansa Poulin pelasi juniorikiekkoa QMJHL-junioriliigan Victoriaville Tigresissä. Hän on Islandersin viidennen kierroksen varaus vuodelta .

Poulin aloitti NHL-uransa 2008 New York Islandersin riveissä päästen pelaamaan 10 NHL-ottelussa. 26. syyskuuta 2015 Tampa Bay Lightning poimi Poulinin waiver-listalta mutta myi hänet eteenpäin 12. marraskuuta Calgary Flamesille myöhemmin määriteltävää korvausta vastaan. Kummassakaan organisaatiossa Poulin ei päässyt pelaamaan NHL-otteluita. Ylipäätään koko kauden 2015–2016 saldoksi jäi 29 pelattua AHL-ottelua Stockton Heatin paidassa. Seuraavaksi kaudeksi 2016–17 Poulin suuntasi Kazakstaniin, KHL-joukkue Barys Astanan maalivahdiksi. Hän edusti kaudella 2017–18 EBEL- liigan Medvescak Zagrebia ennen siirtoaan Kloteniin tammikuussa 2018 . 

### Maajoukkueueura
Poulin kuului pronssia saavuttaneeseen Kanadan olympiajoukkueeseen Pyeongchangissa 2018.

## Lähteet
* 
* 

### Viitteet
Shin’yō

**Shin’yō** () oli keisarillisen Japanin laivaston saattuetukialus toisessa maailmansodassa.

MV *Scharnhorst* oli bremeniläisen Nord deutscher LLoyd Linen matkustajalinjalaiva, joka jäi syyskuussa 1939 toisen maailmansodan alkaessa Kaukoitään. Japanin laivasto osti aluksen, joka muutettiin saattuelentotukialukseksi.

## Muutostyöt
Midwayn taistelussa kärsittyjen lentotukialustappioiden jälkeen alus päätettiin muuttaa lentotukialukseksi. Alus siirrettiin 30. kesäkuuta Kuren laivastontelakalle, jossa se siirrettiin telakalle 21. syyskuuta. Alukselle lisättiin torpedovyöt samoin kuin nostettava tutkamasto. Alukselle rakennettiin lentokansi ja sille komentosilta. Alus aloitti muutostöiden jälkeiset koeajot 1. marraskuuta 1943, ja se otettiin palvelukseen 15. marraskuuta 1943 nimellä *Shin’yō*.

## Palvelus
Alus osallistui lyhyellä urallaan joukkojenkuljetustehtäviin läntisellä Tyynellämerellä. Alus oli matkalla Singaporeen 17. marraskuuta 1944, kun Yhdysvaltain laivaston sukellusvene *[[USS Spadefish (SS-411)|USS Spadefish]]* torpedoi aluksen upottaen sen. Vain 70 miestä aluksen 1&nbsp;200 miehistön jäsenestä selvisi hengissä.

## Lähteet
*

### Viitteet
Anime Expo

**Anime Expo** eli **AX** on Los Angelesissa, Kaliforniassa vuosittain järjestettävä animeaiheinen tapahtuma. Sitä järjestää aatteellinen Society for the Promotion of Japanese Animation (SPJA). Harvoja poikkeuksia lukuun ottamatta tapahtuma on alkanut 4. heinäkuuta ja se on kestänyt neljä päivää. Vaikka tapahtumaa isännöi tällä hetkellä Los Angeles Convention Center, aikaisemmin Anime Expo on järjestetty eri paikoissa, kuten Anaheimissa, San Joséssa, New Yorkissa ja Tokiossa. Anime Expo on merkittävä Yhdysvaltojen suurimpana animekokoontumisena.

## Lähteet

## Aiheesta muualla
Anders Lee

**Anders Lee** (s. 3. heinäkuuta 1990 St. Paul, Minnesota) on yhdysvaltalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-liigassa pelaavaa New York Islandersia.

Lee teki ensimmäisen NHL-maalinsa debyyttiottelussaan Winnipeg Jetsiä vastaan huhtikuussa 2013.

## Muuta
Lee oli nuorempana myös lahjakas amerikkalaisen jalkapallon ja baseballin pelaaja. Useat yliopistot yrittivät rekrytoida häntä riveihinsä myös näissä lajeissa, mutta Lee päätti lopulta valita Notre Damen yliopiston tarjoaman jääkiekkostipendin.

## Lähteet

## Aiheesta muualla
*
Greatest Remix Hits 2

**Greatest Remix Hits 2** on australialaisen laulajan Kylie Minoguen remixalbumi, joka julkaistiin alun perin Japanissa vuonna 1993 ja myöhemmin Australiassa vuonna 1997 uuden kansikuvan kanssa.

## Kappalelista

## Aiheesta muualla
*Kylie Minoguen virallinen sivusto
Gomelsteklo

**Gomelsteklo** (, ) on Valko-Venäjän kaakkoisosassa Homelin eli Gomelin kaupunkipiirin pohjoisosan Kastsjukoukassa toimiva lasiteollisuusyritys. Tehdasalue sijaitsee Homelista pohjoiseen johtavan maantien ja rautatien väliellä alueella. Yritysmuodoltaan Gomelsteklo on avoin osakeyhtiö (OAO). Yhtiön palveluksessa oli vuonna 2012 lähes 3&nbsp;100 työntekijää.

Gomelsteklo myy lasituotantoaan yli 20 maahan ja myös EU-maihin kuten Suomeen käyttäen nimeä **Gomelglass**. Yhtiö valmistaa ikkunalaseja, lasiin pohjautuvia eristyslevyjä ja lasilevyjä kalusteisiin. Yhtiön liikevaihto oli vuonna 2012 yhteensä 8&nbsp;217 miljardia ja nettotulos 9,4 miljardia Valko-Venäjän ruplaa. Euroiksi muunnettuna liikevaihto oli 72,5 miljoonaa ja nettotulos 0,8 miljoonaa (valuuttamuunnos Valko-Venäjän virallisin vuoden 2012 lopun kurssein).

## Lähteet

## Aiheesta muualla
*Construction Materials: Company Overview of JSC Gomelglass  (businessweek.com)
*Kastsjukoukan taajaman kartta, tehdasalue tien oikealla puolella  
*Enterprise description - Gomelglass   (export.by)
Vernon Cottle

**Vernon Walter Cottle** (14. huhtikuuta 1926 – 6. syyskuuta 1964 Imatra) oli englantilainen moottoripyöräilijä, joka sai surmansa kolmannen Imatranajon harjoituksissa 29. elokuuta 1964 sattuneen onnettomuuden seurauksena. Hän oli ensimmäinen Imatranajossa kuollut kilpailija.

Cottle ajoi onnettomuuden tapahtuessa 350-kuutrioisten luokassa AJS-merkkisellä moottoripyörällä. Hän oli ajamassa Imatran MM-osakilvan harjoituksissa Savikannan nopeaa kaarretta kun hän ohjausvirheen takia kaatui pahasti. Siviiliammatiltaan sähköteknikkona toiminutta Cottlea hoidettiin sairaalassa, mutta hän menehtyi vammoihinsa 6. syyskuuta.

Cottlen muistolle pystytettiin muistomerkki, joka paljastettiin 25. elokuuta 1965. Se sijaitsee Vuoksentien varrella, entisen radan lähtösuoran alkupäässä olevassa metsikössä.

## Katso myös
* John Taylor

## Lähteet
Jan Styrna

**Jan Styrna** (25. tammikuuta 1941 Szczepanów –  28. syyskuuta 2022) oli puolalainen roomalaiskatolinen piispa. Hänet vihki papiksi Tarnówin hiippakuntaan Jerzy Karol Ablewicz 27. kesäkuuta 1965. Hänet nimitettiin Tarnówin vihkipiispaksi sekä Aquipendiumin titulaaripiispaksi 22. kesäkuuta 1991, ja piispaksi vihkiminen seurasi 28. heinäkuuta. Pääkonsekraattorina toimi Józef Mirosław Życiński, jota avustivat Ignacy Tokarczuk ja Piotr Bednarczyk.

2. elokuuta 2003 Styrna sai nimityksen Elblągin piispaksi, jonka virkaan hänet asetettiin 23. elokuuta.

## Lähteet
Gerard Bernacki

**Gerard Bernacki** (3. marraskuuta 1942 Ksiazenice – 21. joulukuuta 2018 Prudnik) oli puolalainen roomalaiskatolinen piispa. Hänet vihki papiksi 4. kesäkuuta 1967 Katowicen hiippakuntaan Herbert Bednorz. Hänet nimitettiin Katowicen vihkipiispaksi sekä Oppidum Consilinumin titulaaripiispaksi 18. maaliskuuta 1988, ja piispaksi vihkiminen seurasi 16. huhtikuuta. Pääkonsekraattorina toimi Damian Zimoń, jota avustivat Stanisław Nowak ja Alfons Nossol.

Bernacki erosi vihkipiispan tehtävistään 31. tammikuuta 2012.

## Lähteet
Andrés Sapelak

**Andrés Sapelak** (13. joulukuuta 1919 Ryszkowa Wola, Puola – 6. marraskuuta 2017 Ukraina) oli Argentiinassa toiminut Ukrainan kreikkalaiskatolisen kirkon piispa. Hänet vihittiin salesiaanien papiksi 29. kesäkuuta 1949 ja nimitettiin Argentiinan itäisten riitusten ordinariaatin vihkipiispaksi sekä Sebastopolis in Thracian titulaaripiispaksi 14. elokuuta 1961. Piispaksi vihkiminen seurasi 15. lokakuuta. Pääkonsekraattorina toimi Ivan Bucko, jota avustivat Gabriel Bukatko ja Volodymyr Malanczuk.

Sapelak sai 9. helmikuuta 1968 nimityksen Argentiinan arkkiepiskopaalisen eksarkaatin ja 24. huhtikuuta 1978 tästä perustetun Santa María del Patrocinio en Buenos Airesin eparkian johtoon. Hän osallistui Vatikaanin toiseen kirkolliskokoukseen. Hän jäi eläkkeelle 12. joulukuuta 1997.

Sapelak muutti vuonna 1997 Ukrainaan ja työskenteli pappina Verh’nodniprovskin kaupungissa 1999–2014.

## Lähteet
Peter Baptist Tadamarō Ishigami

**Peter Baptist Tadamarō Ishigami** (; 1. joulukuuta 1920 Kasari – 25. lokakuuta 2014) oli japanilainen roomalaiskatolinen piispa. Hänet vihittiin kapusiinien papiksi 6. syyskuuta 1952 ja nimitettiin Nahan hiippakunnan johtoon 18. joulukuuta 1972. Piispaksi vihkiminen seurasi 11. helmikuuta 1973. Pääkonsekraattorina toimi Bruno Wüstenberg, jota avustivat Joseph Asjiro Satowaki ja Paul Shinichi Itonaga.

Ishigami jäi eläkkeelle 24. tammikuuta 1997.

## Lähteet
Paul Shin’ichi Itonaga

**Paul Shin’ichi Itonaga** (; 23. heinäkuuta 1928 Hiroda – 10. joulukuuta 2016) oli japanilainen roomalaiskatolinen piispa. Hänet vihittiin papiksi 14. syyskuuta 1952 ja nimitettiin Kagoshiman hiippakunnan johtoon 15. marraskuuta 1969. Piispaksi vihkiminen seurasi 18. tammikuuta 1970. Pääkonsekraattorina toimi Bruno Wüstenberg, jota avustivat Joseph Asjiro Satowaki ja Peter Saburo Hirata.

Itonaga jäi eläkkeelle 3. joulukuuta 2005.

## Lähteet
Paul-Marie François Rousset

**Paul-Marie François Rousset** (27. elokuuta 1921 Grièges – 9. tammikuuta 2016 Bourg-en-Bresse) oli ranskalainen roomalaiskatolinen piispa. Hänet vihittiin Istituto del Pradon papiksi 24. helmikuuta 1945 ja nimitettiin Lyonin (-Viennen) arkkihiippakunnan vihkipiispaksi sekä Utimman titulaaripiispaksi 24. tammikuuta 1966. Piispaksi vihkiminen seurasi 6. maaliskuuta. Pääkonsekraattorina toimi René-Fernand-Eugène Fourrey, jota avustivat Marius-Félix-Antoine Maziers ja Alfred-Jean-Félix Ancel.

23. helmikuuta 1971 Rousset sai nimityksen Saint-Etiennen piispaksi, jona hän toimi, kunnes erosi tehtävistään 28. syyskuuta 1987. Rousset kuoli 94-vuotiaana 9. tammikuuta 2016 Bourg-en-Bressessä, jossa hän oli asunut elämänsä viimeiset kuukaudet.

## Lähteet
Pierre Jacques Joatton

**Pierre Jacques Joatton** (20. heinäkuuta 1930 Lyon – 22. marraskuuta 2013) oli ranskalainen roomalaiskatolinen piispa. Hänet vihittiin papiksi 29. kesäkuuta 1957, ja Istituto del Pradon pappi hänestä tuli 7. lokakuuta 1958. Joatton sai 20. huhtikuuta 1988 nimityksen Saint-Etiennen hiippakunnan johtoon. Piispaksi konsekroinnin suoritti 26. kesäkuuta Albert Florent Augustin Decourtray, jota avustivat Paul-Marie François Rousset ja Didier-Léon Marchand.

Joatton jäi eläkkeelle 28. kesäkuuta 2006.

## Lähteet
Didier-Léon Marchand

**Didier-Léon Marchand** (1. marraskuuta 1925 La Chapelle-de-Surieu – 16. helmikuuta 2022) oli ranskalainen roomalaiskatolinen piispa. Hänet vihittiin papiksi 19. toukokuuta 1951 ja nimitettiin Valencen (-Die-Saint-Paul-Trois-Châteaux'n) hiippakunnan johtoon 8. syyskuuta 1978. Piispaksi vihkiminen seurasi 5. marraskuuta. Pääkonsekraattorina toimi Gabriel-Marie-Joseph Matagrin, jota avustivat Michel Louis Marie Joseph Mondésert ja Jean Hermil.

Marchand jäi eläkkeelle 11. joulukuuta 2001.

## Lähteet
Paul Kenjirō Kōriyama

**Paul Kenjirō Kōriyama** (, *Pauro Kōriyama Kenjirō*; s. 20. elokuuta 1942 Amami Ōshima) on japanilainen roomalaiskatolinen piispa. Hänet vihittiin papiksi Kagoshiman hiippakuntaan 20. maaliskuuta 1972 ja nimitettiin sen johtoon 3. joulukuuta 2005. Piispaksi vihkiminen seurasi 29. tammikuuta 2006. Pääkonsekraattorina toimi Paul Shinichi Itonaga, jota avustivat Joseph Mitsuaki Takami ja Peter Takeo Okada.

## Lähteet
Berard Toshio Oshikawa

**Berard Toshio Oshikawa** (, *Berarudo Oshikawa Toshio*; s. 25. maaliskuuta 1941) on japanilainen roomalaiskatolinen piispa. Hänet vihittiin konventuaalien fransiskaanien papiksi 21. joulukuuta 1967 ja nimitettiin Nahan hiippakunnan johtoon 24. tammikuuta 1997. Piispaksi vihkiminen seurasi 25. toukokuuta. Pääkonsekraattorina toimi Peter Baptist Tadamarō Ishigami, jota avustivat Stephen Fumio Hamao ja Paul Shin'ichi Itonaga.

## Lähteet
Miguel Mykycej

**Miguel Mykycej** FDP (; 17. lokakuuta 1934 Horocholina, Puola (nyk. Horoh’olyna, Ukraina) – 20. toukokuuta 2017 Buenos Aires) oli Argentiinassa toiminut ukrainalainen Ukrainan kreikkalaiskatolisen kirkon piispa. Hänet vihki papiksi 21. huhtikuuta 1963 Josyf Slipyj. Hänet nimitettiin Santa María del Patrocinio en Buenos Airesin eparkian vihkipiispaksi sekä Nazianzuksen titulaaripiispaksi 23. kesäkuuta 1990, ja piispaksi vihkiminen seurasi 14. lokakuuta. Pääkonsekraattorina toimi Andrés Sapelak, jota avustivat Efraím Basílio Krevey ja Abelardo Francisco Silva.

Mykycej sai 20. tammikuuta 1998 nimityksen Santa María del Patrocinio en Buenos Airesin apostoliseksi hallitsijaksi ja 24. huhtikuuta 1999 piispaksi. Hänet asetettiin eparkian piispan virkaan 25. heinäkuuta 1999. Hän jäi eläkkeelle 10. huhtikuuta 2010.

## Lähteet
Rosvokotka

**Rosvokotka** (*Ictinaetus malayensis*) on haukkojen heimon sukuun *Ictinaetus* kuuluva kookas lintu. Sitä tavataan hyvin laajalla alueella Kaakkois-Aasiassa Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laosissa, Malesiassa, Myanmarissa, Nepalissa, Pakistanissa, Sri Lankassa, Taiwanissa, Thaimaassa ja Vietnamissa.

Sen koko populaation määräksi arvioidaan noin 10&nbsp;000 yksilöä, mutta määrä on vähenemässä metsien hakkuun vuoksi.

## Elinalue
Sen elinpiiriä ovat subtrooppiset ja trooppiset kosteat alavat ja vuoristometsät 300–2&nbsp;700 metrin korkeudessa.

## Lähteet

## Aiheesta muualla
* Internet Bird Collection
* Jaavan lintulajeista
* Ääni
Claude Frikart

**Claude Henri Édouard Frikart** (5. maaliskuuta 1922 Ermont – 18. joulukuuta 2014) oli ranskalainen roomalaiskatolinen piispa. Hänet vihittiin eudistien papiksi 2. heinäkuuta 1948 ja nimitettiin Pariisin arkkihiippakunnan vihkipiispaksi sekä Summulan titulaaripiispaksi 21. kesäkuuta 1986. Piispaksi vihkiminen seurasi 2. syyskuuta. Pääkonsekraattorina toimi Jean-Marie Lustiger, jota avustivat Michel Louis Coloni ja Armand François M. Le Bourgeois.

Frikart jäi eläkkeelle 2. syyskuuta 1997.

## Lähteet